दुसरके टेस्ट के दिन भारत कसलस श्रीलंका पs शिकंजा
देहलस 447 रन के विशाल लक्ष्य, मेहमान टीम के दुसरका पारी में 1 विकेट पर 28 रन
जारी भारतीय दौरा में सम्मान बचावे में जुटल मेहमान श्रीलंकाई टीम के बेंगलुरु के एम| चिन्नास्वामी स्टेडियम में जारी दुसरका टेस्ट में एगो अउर हार से बच पावल बहुते ज्यादा मुश्किल हो गइल बा| भारत से जीत खातिर मिलल 447 रनों के पीछा करत मेहमान टीम दुसरका दिन के खेल खतम होखे के समय 1 विकेट पs 28 रन बना लेहले बा| करुणारत्ने 10 अउर मेंडिस 16 रन बना के पिच पर जमल बानें| इहाँ से ओनके सामने जीत खातिर 419 रनों के बहुते बड़ा चैलेंज है, जबकि भारत के 9 विकेट अउर लेहले के, जबकि तीन दिन के खेल बाकी बचल बा| एसे पहिले भारत आपन दुसरका पारी 9 विकेट पs 303 रन बनाके घोषित कर देहलस| अक्षर पटेल के आउट होइते पारी घोषित कइले के ऐलान क देहने, त श्रीलंकाई टीम आपन पहिला पारी में 109 रने पs दूसरका दिन के शुरुआती घंटा के खेले में ढेर हो गइल रहल| एमें जसप्रीत बुमराह के भूमिका बड़हन रहल, जे पांच विकेट चटकावल| अश्विन अउर शमी के दू-दू, तो अक्षर पटेल के एगो विकेट मिलल|
bho_Deva bho_Deva bho_Deva